Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 10/12/6603	Brezno, 21.3.2012
EEČ : 2-46-37-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Brezno
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v období od 01.03.2011 doposiaľ si neplnil riadne povinnosť, ktorá mu bola určená rozsudkom Okresného súdu v Brezne  pod č. k. XXXXX zo dňa 31.10.2008, právoplatným dňa 23.12.2008, na základe ktorého mal prispievať na výživu svojich synov XXXXX, nar. XXXXX a XXXXX, nar. XXXXX vždy do 15-teho dňa v mesiaci vopred sumou vo výške 66,39 € mesačne na každé dieťa zvlášť, k rukám matky XXXXX, trvale bytom XXXXX, XXXXX v dôsledku čoho nezaplatil na výživnom sumu vo výške 462,51 €, ktorú však postupne v plnej výške do dňa 16.03.2012 uhradil,
Právna veta:
lebo zanikla trestnosť činu
Odôvodnenie:
Poverený príslušník OO PZ Podbrezová uznesením pod č.k. XXXXXXXXXX zo dňa 31.12.2011 začal trestné stíhanie vo veci a  súčasne vzniesol obvinenie XXXXX pre podozrenie z prečinu zanedbania povinnej výživy podľa § 207 ods. 1 Tr. zák., ktorého sa mal dopustiť tak, že v období od 01.03.2011 doposiaľ si neplnil riadne povinnosť, ktorá mu bola určená rozsudkom Okresného súdu v Brezne  pod č. k. XXXXX zo dňa 31.10.2008, právoplatným dňa 23.12.2008, na základe ktorého mal prispievať na výživu svojich synov XXXXX, nar. XXXXX a XXXXX, nar. XXXXX vždy do 15-teho dňa v mesiaci vopred sumou vo výške 66,39 € mesačne na každé dieťa zvlášť, k rukám matky XXXXX, trvale bytom XXXXX, XXXXX v dôsledku čoho nezaplatil na výživnom sumu vo výške 462,51 €.
	V priebehu skráteného vyšetrovania bola k veci vypočutá poškodená XXXXX, ktorá uviedla, že XXXXX bol povinný na základe rozsudku Okresného súdu v Brezne  pod č. k. XXXXX zo dňa 31.10.2008, právoplatným dňa 23.12.2008 prispievať na výživu synov XXXXX a XXXXX sumou vo výške 66,39 € mesačne na každé dieťa XXXXX do 15-teho dňa v mesiaci k jej rukám. Túto svoju povinnosť si neplnil pravidelne v období od 01.03.2011 do súčasnej doby, v dôsledku čoho jej neuhradil na výživnom sumu vo výške 462,51 €. Jej deti v dôsledku neplatenia výživného núdzou netrpeli.

	Obvinený XXXXX sa v prípravnom konaní po zákonnom poučení ku skutku, ktorý sa mu kladie za vinu priznal. Uviedol, že si je vedomý, že si riadne neplnil svoju povinnosť prispievať na výživu synov XXXXX a XXXXX, pričom dňa 28.12.2011 zaslal XXXXX sumu vo výške 135 €, dňa 17.01.2012 sumu vo výške 132,78 €, dňa 31.01.2011 sumu vo výške 264 €, v mesiaci február 2012 sumu vo výške 132 € a dňa 16.03.2012 zaplatil zvyšnú časť neuhradeného výživného vo výške 194,23 €, v dôsledku čoho bola uhradená celá suma nezaplateného výživného.

Do vyšetrovacieho spisu boli zabezpečené listinné dôkazy preukazujúce zistený skutkový stav, a to rozsudok Okresného súdu v Brezne sp. zn. XXXXX zo dňa 31.10.2008, právoplatným dňa 23.12.2008, správa Úradu práce sociálnych vecí a rodiny, z ktorej vyplýva, že obvinený nebol od 01.03.2011 do súčasnosti  vedený ako občan v hmotnej núdzi a nepoberal dávky v hmotnej núdzi, správy zo sociálnej poisťovne, ako aj ďalšie listinné dôkazy, ktoré preukazujú zistený skutkový stav, kópie dokladov a úradný záznam o zaplatení nezaplateného výživného.

Podľa § 86 písm. a/ Tr. zák., trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a/ Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    
Poučenie:
	Proti tomuto uzneseniu je prípustná sťažnosť, ktorú môže podať    obvinený alebo poškodená v lehote do troch dní odo dňa jeho doručenia orgánu, ktorý ho vydal. O sťažnosti rozhodne prokurátor Krajskej prokuratúry v Banskej Bystrici. 
Sťažnosť má odkladný účinok.

Mgr. Juraj Polakovič
prokurátor